Bietjie goeie nuus vir motoristeArgieffoto Die departement van energie het bekend gemaak dat die brandstofpryse Woensdag gaan daal. Die departement het in ŉ verklaring gesê 93-oktaan petrol sal met 29c per liter daal, terwyl die prys van 95-oktaan petrol met 34c per liter sal daal. Die prys van 0,05%-sulfaat diesel gaan met 22c per liter daal, terwyl 0,005%-sulfaat diesel 26c per liter goedkoper gaan wees. Die maksimum kleinhandelprys van gas sal met 71c per kg daal. Die departement het gesê hoewel die gemiddelde internasionale pryse van petrol, diesel en paraffien sedert verlede maand toegeneem het, het die rand teenoor die Amerikaanse dollar versterk en die daling word daaraan toegeskryf.